
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00066/2014-04
23.01.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 23.01.2015. године, донела је

О Д Л У К У

о акредитацији студијског програма
Утврђује се да МЕГАТРЕНД УНИВЕРЗИТЕТ-ФАКУЛТЕТ ЗА МЕНАЏМЕНТ са седиштем у Парк шума Краљевица бб, ЗАЈЕЧАР, ПИБ: 101334907, Матични број: 17180657,  испуњава прописане стандарде за акредитацију студијског програма  Основне струковне студије - БИЗНИС И МЕНАЏМЕНТ у оквиру поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа МЕГАТРЕНД УНИВЕРЗИТЕТ-ФАКУЛТЕТ ЗА МЕНАЏМЕНТ са седиштем у Парк шума Краљевица бб, ЗАЈЕЧАР, је дана 15.01.2014. године поднела захтев за акредитацију студијског програма  Основне струковне студије - БИЗНИС И МЕНАЏМЕНТ у оквиру поља друштвено-хуманистичких наука под бројем 612-00-00066/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе МЕГАТРЕНД УНИВЕРЗИТЕТ-ФАКУЛТЕТ ЗА МЕНАЏМЕНТ и предлог одлуке, достављени су Комисији за акредитацију и проверу квалитета.
Структура студијског програма основних струковних студија-бизнис и менаџмент урађена је у складу са стандардима за акредитацију основних стуковних студија.  Право уписа у прву годину основних струковних студија имају кандидати који су завршили четворогодишњу или трогодишњу средњу школу, уз обавезу полагања теста склоности ка економији, бизнису и менаџменту. Другу и трећу годину студија могу уписати кандидати који су завршили вишу школу или део студија на сродним високошколским установама, а на основу уверења о положеним испитима и дипломе о завршеној вишој школи.  Студијски програм траје три године односно шест семестара и чине га обавезни и изборни предмети који су једносеместрални, као и обавезно одбрањен завршни рад. Трогодишње основне струковне студије – бизнис и менаџмент, обухватају 21 успешно положена предмета (по седам на свакој години ), од чега је 18 са листе обавезних, а три са листе од 7 изборних предмета. На свакој години студија, студенти су обавезни да положе по један изборни предмет. Студент је у обавези да обави и стручну праксу. Стручна пракса обавља се у одговарајућим предузећима и институцијама. Број бодова по предметима одређен је у складу са потребним временом које студент утроши на све облике  активне наставе, предиспитне обавезе и индивидуално учење да би успешно савладао градиво на предмету. 

Структура и садржај Oсновних струковних студија – бизнис и менаџмент усклађени су са Законом о високом образовању Републике Србије,  Стандардима за акредитацију студијских програма првог и другог нивоа високог образовања  и Препорукама и допунским упутствима за припрему документације за акредитацију. Сврха студијског програма је образовање струковних менаџера за којима у привреди, услужним делатностима, финансијском  и јавном сектору у нашој земљи постоји потреба.  Програм прати динамичне промене у окружењу излазећи у сусрет потребама за новим компетенцијама, знањима и вештинама која се од менаџера захтевају. Основни циљеви струковног студијског програма Бизнис и менаџмент усаглашени су са Болоњским процесом где је потребно посебно истаћи висок степен вертикалне и хоризонталне мобилности студената, већи број програмских садржаја (значајан број изборних предмета), флексибилне организације студија по жељи студената и потребама привреде. Постоји усклађеност студијског програма са мисијом и циљевима факултета. Сврха овог студијског програма је образовање менаџера који су оспособљени за менаџмент послове у организацијама.

Основни циљ студијског програма је да образује менаџере који ће стицати општа и посебна знања и вештине у области бизниса и менаџмента. Струковни студијски програм Бизнис и менаџмент образује менаџере који ће стеченим знањима и вештинама бити оспособљени за примену теоријских и практичних знања у процесу планирања, реализације и контроле пословних пројеката као и за решавање конкретних проблема у пословању и менаџерској пракси.

Овим студијским програмом се обезбеђују компетенције тј. оспособљеност за примену менаџмент знања на микро и макро нивоу, спровођење свих менаџмент активности за решавање менаџмент проблема са могућношћу усмеравања на специфична менаџмент подручја. Обавезни и изборни предмети представљају са једне стране детерминанту, а са друге стране допуштају слободу избора.

Јасно су наведене опште и специфичне способности које студенти стичу савладавањем програма. Посебно је наведено које компетенције студенти стичу савладавање студијског програма Основне струковне студије – Бизнис и менаџмент.

Курикулум студијског програма садржи листу и структуру обавезних и изборних предмета. Прилозима факултет доказује испуњеност услова. Студијски програм траје 3 године, тј. 6 семестара. Трогодишње основне струковне студије – бизнис и менаџмент, обухватају 21 успешно положена предмета (по седам на свакој години), од чега је 18 са листе обавезних, а три са листе од 7 изборних предмета. На свакој години студија, студенти су обавезни да положе по један изборни предмет. Студент је у обавези да обави и стручну праксу.

Програм основних струковних студија је целовит и свеобухватан и нуди најновија стручна сазнања студентима, из области бизниса и менаџмента.Студијски програм је усклађен са савременим сличним светским студијским програмима бизниса и менаџмента. Упоредив је са више студијских програма признатих универзитета. Студијски програм је усклађен са акредитованим сличним студијским про-грамима менаџмента и бизниса следећих универзитета и факултета: 1. Carinthia University of Appllied Sciences, School of Management, Vilach, Austria, www. fh-kaerten.at; 2. European University – The Business School of Munich, Germany, http://munich.euruni.edu/ и 3. Helsinki Metropolia university, Business school, Helsinki, Finland, www.metropolia.fi; са европског образовног простора. Програм је усаглашен са европским стандардима у погледу услова уписа, трајања студија, услова преласка у наредну годину, начина студирања и стицања дипломе. Програми нису формално упоредиви по броју предмета, јер је на поменутим уиверзитетима број предмета приближно за једну трећину већи, иако је укупни програмски садржај за три године студија сличан. Разлика у броју предмета је из разлога што је на овим универзитетима један број предмета подељен у два, а у неким случајевима и у више предмета односно испита. 

Број студената на свим студијским програмима и годинама студија усклађен је са кадровким и просторним могућностима Факултета, а у складу са прописаним стандардима за акредитацију. Факултет за менаџмент у Зајечару планира да упише у прву годину основних струковних студија 50 студената који су завршили средње образовање. Упис студената у прву годину основних струковних студија врши се са ранг листе пријављених кандидата, која се сачињава на основу збира броја бодова које кандидати стичу по основу успеха у средњој школи и броја бодова које стичу по основу успеха на пријемном испиту. Максималан број бодова који кандидат може да стекне по оба основа износи 100, при чему успех из средње школе носи максимум 30 и 40, а успех на пријемном испиту максимум 60 бодова.

Студенти полагањем испита стичу одређени број ЕСПБ. Број бодова је утврђен на основу јединствене методологије утврђене у Правилнику о организацији наставе и полагању испита на Мегатренд универзитету и Факултету за менаџмент у Зајечару. У Књизи предмета, за сваки предмет из студијског програма дат је јасан начин стицања ЕСПБ током наставе, испуњавањем предиспитних обавеза и полагањем стручне праксе. Успешност студената у савлађивању одређеног предмета се континуирано прати током наставе и изражава поенима. Максималан број поена који студент може да стекне на одређеном предмету је 100. Студент стиче поене на предмету кроз рад у активној настави (предавања+вежбе) и испуњавањем предиспитних обавеза и полагањем завршног испита. 

На овом програму ангажовано укупно 27 наставника, од којих су 7 предавачи. Оптерећење наставника на студијском програмује 1,6 часова. Испуњен је захтев да од укупног броја наставника који обављају наставу на овом студијском програму струковних студија има најмање 50% наствника са научним  називом доктор наука, конкретно у овом случају је то 16 наставника. На студијском програму ангажовано је 13 сарадника од којих је 9 у звању асистента и 4 у звању сарадника у настави. Величина група за предавања и вежбе одговара Допуни стандарда за акредитацију студијских програма. Настава и вежбе се одвијају у две смене.

У седишту факултета површина за извођење наставе је 481,01 м2. Поред простора у седишту факултета, обезбеђен је и додатни простор за извођење наставе од 230 м2 , у згради Социјалистичке партије Србије,о чему је дат уговор о закупу у прилогу. Распоредом часова активне наставе предвиђен је рад од 9.00 до 21.00. часова односно извођење наставе по сменама. Број студената на свим студијским програмима  је 590 а на овом програму 50 студената. Бруто  површина задовољава стандард (3,3м2 / студ). Обезбеђен је одговарајући простор за извођење наставе. Установа је обезбедила амфитеатре, учионице, лабораторије и потребне просторије за извођење наставе, као и библиотечки простор и читаоницу, у складу са потребама  образовног процеса образовно-научног поља. Установа је обезбедила одговарајући радни простор за наставнике и сараднике а наставном особљу омогућено је коришћење бежичног интернета. Обезбеђена је потребна техничка опрема за савремено извођење наставе. Информатичка лабораторија има 20 места и доступна студентима   од 09 до 20 часова, сваког радног дана. Свака слушаоница опремљена је основним средствима за извођење наставе (табла, рачунар и пројектор). 

Библиотечки ресурси износе  3670 библиотече јединице, односно је 815 уџбеника и 2474  наслова стручне литературе, од чега је 678 у референтној збирци. Установа је претплаћена на 268 наслова, релевaнтних за студије менаџмента и економије.  Библиотека располаже са најмање пет примерака сваког препорученог основног и допунског уџбеника. За сва 24 обавезна предмета постоје основни уџбеници. 

Контрола квалитета студијског програма ОСС Бизнис и  менаџмент спроводи се редовно и систематично, кроз самовредновање и спољашњу проверу квалитета. Политика квалитета Факултета, je део пословне политике Мегатренд универзитета. Самовредновање се спроводи сваке треће године. Комисију за обезбеђење и контролу квалитета чине представници наставног особља, ненаставног особља и представници студената.

Нису предвиђене студије на даљину.
Основни квантитативни подаци о студијском програму су:

1. Назив дипломе: струковни менаџер 
2. Трајање програма= 3 године (шест семестара) 
3. Број ЕСПБ бодова=180 

4. Број студената који се уписује на прву годину= 50 
5. Проценти предмета по категоријама  за ОАС и ОСС програме  (АО=13.76%, ТМ=4.59%, НС=35.78% и СA=45.87%),   
6. Проценат изборности на програму= 15,56%
7. Број наставника на студијском програму= 27 
8. Број наставника са пуним радним временом = 25
9. Број сарадника на студијском програму= 13
10. Број сарадника са пуним радним временом=13  
11. Просечно оптерећење наставника на програму= 1,6
12. Просечно оптерећење наставника на установи=5.86  
13. Просечно оптерећење сарадника на програму=2,67
14. Просечно оптерећење сарадника на установи=8.72  
15. Проценат наставе на програму коју држе наставници са пуним радним временом= 100% 
16. Број библиотечких јединица релевантних за студијски програм =  294
17. Број уџбеника 71 
18. Минимални број квадрата бруто простора у установи=1180м2 
19. Простор за извођење наставена програму=481,01 м2
20. Бруто простор у установи=1714,73+230,00 м2  
21. Просечан бруто простор по студенту= 1945 / 590=3,30 м2 / ст
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT МЕГАТРЕНД УНИВЕРЗИТЕТ-ФАКУЛТЕТ ЗА МЕНАЏМЕНТ  за студијски програм  Основне струковне студије - БИЗНИС И МЕНАЏМЕНТ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
МЕГАТРЕНД УНИВЕРЗИТЕТ-ФАКУЛТЕТ ЗА МЕНАЏМЕНТ са седиштем у Парк шума Краљевица бб, ЗАЈЕЧАР, ПИБ: 101334907, Матични број: 17180657, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Основне струковне студије - БИЗНИС И МЕНАЏМЕНТ у оквиру поља друштвено-хуманистичких наука и то за 50 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

Београд, 23.01.2015. године

